**Z Á P I S N I C A**

**zo zasadnutia komisie dopravy, verejného poriadku a požiarnej ochrany**

**v Šamoríne dňa 19. 10. 2022**

**Prítomní členovia komisie:** Ing. arch. Tamás Jávorka (predseda komisie), Lajos Ürge, Ing. Róbert Hatos, Imre Fehér, Ladislav Czafik, Ing. Pavol Élesztős, Ing. Andrej Jáchim.

**Pozvaní hostia:** Ing. László Tóth, Imre Szabados.

**Ďalší prítomný:** -

Predseda komisie po privítaní všetkých prítomných otvoril rokovanie s nasledovným **programom:**

1. Úvod
2. Mobilita – dobré príklady z Viedne – skúsenosti zo študijnej cesty,
3. Návrh na zmenu trasy autobusov Bratislavskej integrovanej dopravy – trasa by podľa návrh BID prechádzala cez centrum - autobusy by mohli čiastočne fungovať ako MHD,
4. Žiadosť o stanovisko k zriadeniu vjazdu z poľnej cesty na konci Kasárenskej - Ing. Peter Macuška,
5. Žiadosť o zriadenie spomaľovacích prahov na Pomlejskej ulici – Zoltán Plutzer,
6. Žiadosť obyvateľov Mliečno s cieľom ukľudniť dopravu v Prvej a Starej ulici,
7. Riešenie ukľudnenej dopravy cez Šamot, sťažnosti obyvateľov kvôli prebiehajúcej výstavbe bytoviek,
8. Žiadosť o vyznačenie parkoviska pre ZŤP na sídlisku MM,
9. Žiadosť SAD o vyznačenie 2 ďalších parkovísk pre autobusy na autobusovej stanici.
10. Hodnotenie práce komisie – uplynulé 4 roky,
11. Rôzne.

**K bodu 2)**

Vedúci referátu dopravy pripravil prezentáciu dobrých príkladov mobility, s ktorými sa oboznámil počas študijnej cesty vo Viedni. Predniesol príklady (napríklad: priebežné chodníky cez križovatky, kedy autá kolmo prechádzajú cez neprerušený chodník a chodci teda majú prednosť pred autami a netreba vyznačiť priechod pre chodcov, alebo mestský mobiliár a ostrovčeky spomaľujúce motorovú dopravu v ukľudnených zónach), ktoré by podľa neho mohli byť aplikované aj v našich pomeroch. Poukazoval na to, že v základných princípoch plánovania dopravných stavieb existuje zásadný rozdiel medzi nami a medzi západnými krajinami, ktorý spočíva najmä v tom, že na západe sa cesty a križovatky navrhujú tak, že sa pri nich považujú záujmy chodcov a cyklistov minimálne za rovnocené ako záujmy motoristov – napríklad čas potrebný na prechádzanie plánovanou križovatkou vo všetkých smeroch je rovnako dôležitým faktorom pri návrhu, ako čas potrebný na prejazd motoristov cez križovatku, atď.

**K bodu 3)**

Zástupcovia BID na rokovaní s primátorom navrhli zmeniť trasu autobusových liniek tak, aby lepšie obslúžili mesto. Súčasná trasa má začiatok pri ZŠ Mliečno a cez Starú cestu autobusy vychádzajú na Bratislavskú cestu a pokračujú na autobusovú stanicu. Navrhujú novú trasu cez Pešiu ulicu, Jabloňovú, Hlbokú, Veternú a Školskú ulicu, resp. alternatívne cez Veternú a Gazdovský rad alebo cez Záhradnícku, Rybársku a Parkovú ulicu.

Komisia pri jednom zdržaní odhlasovala odporúčanie, aby sa z troch variant vybrala 1. varianta ale nie pre všetky spoje, iba pre 3-4 vybrané spoje v doobednajšom a 3-4 spoje v poobednajšom období.

**K bodu 4)**

Komisia odporúča riešiť vjazd na pozemok z jestvujúcej asfaltovej komunikácie na Kasárenskej ulici a upozorňuje, že v zmysle platného územného plánu je potrebné na danú lokalitu vypracovať územný plán zóny.

**K bodu 5)**

Komisia prerokovala žiadosť Z. Plutzera na umiestnenie dopravných spomaľovacích prahov v hornom úseku Pomlejskej cesty. Nemá proti nej žiadne výhrady. Odporúča ich umiestniť v lokalitách, kde susedia nebudú mať výhrady. Komisia odporúča vybrať z predložených variantov také, ktoré sú v strede rozdelené.

**K bodu 6)**

Komisia bola oboznámená s názorom výboru Mliečno, ktorý na základe vlastného dopravného prieskumu považuje obmedzenie nákladnej dopravy v Starej ulici za neopodstatnené. Nakoľko ale v závere aj výbor konštatuje, že z dopravného hľadiska bude potrebné nejak riešiť danú žiadosť, komisia dopravy odporúča realizovať miestne šetrenie v prítomnosti dopravnej polície, iniciátorov žiadosti z Mliečna a predsedu alebo aj členov výboru Mliečno, resp. aj komisie dopravy.

**K bodu 7)**

V mestskej časti Šamot boli umiestnené dopravné značky obmedzujúce prejazd nákladných vozidiel cez obec a to z dôvodu, že ulica nespĺňa ani len minimálne potrebné parametre šírkového usporiadania cesty, ktoré sú potrebné pre nákladnú dopravu, situácia je veľmi nebezpečná a miestny obyvatelia už dlhodobo žiadali podniknúť kroky na zlepšenie dopravnobezpečnostnej situácie. Referát dopravy dostalo podnety od obyvateľov, že zákazovú značku vjazdu pre nákladné vozidlá vôbec nerešpektujú a kontrola na dodržanie zo strany mesta a štátnej polície je neúčinná a slabá.

Komisia odporúča dané problémy riešiť častejšou kontrolou mestskej polície a udelením pokút vodičom, ktorí nerešpektujú zákazovú značku a zároveň komisia odporúča, aby vedenie mesta začalo pracovať na obchvate. Komisia odporúča primátorovi iniciovať rokovania s VÚC Trnava na podporu naplánovania a realizácie obchvatu nad Šamotom do priemyselného parku Šamot, z dôvodu, že prevádzka R7 spôsobila zvýšené dopravné zaťaženie v mestskej časti Šamot a po nutných dopravných obmedzeniach v Šamote teraz spôsobuje zvýšenie v Bučuházi.

**K bodu 8)**

Komisia neodporúča vyznačiť vyhradené parkovacie miesto pre ZŤP na EČV, navrhuje uprednostniť rozšírenie počtu všeobecne vyhradených parkovacích miest pre ZŤP.

**K bodu 9)**

Komisia súhlasí s vyznačením ďalších dvoch parkovacích miest pre autobusy SAD v areáli autobusovej stanice, pri poslednom peróne.

**K bodu 10)**

Predseda pozitívne hodnotil prácu komisie za uplynulé 4 roky a poďakoval všetkým členom za spoluprácu, náčelníkovi MSP, veliteľovi DHZ a vedúcemu referátu dopravy.

**K bodu 11)**

Rôzne:

F. Imrich: V zelenom páse na Pomlejskej pred záhradkami permanentne stoja autá, pred jednou záhradkou niekto dokonca osadil parkové obrubníky, robia si posypy z lomového kameniva a pod. Žiada mesto s tým niečo urobilo.

L. Czafik: Priechod cez Záhradnícku ulicu v mieste križovatky Morušová – Záhradnícka – Kláštorná je nebezpečná pre detská na korčuliach z dôvodu nedostatočného rozhľadu, ktorému bráni betónový plot. Podľa názoru komisie preto tam bol vybudovaný betónový spomaľovací prah, ktorý dobre spĺňa svoju funkciu ale ako ďalšie opatrenie, by bolo treba vyzvať majiteľa betónového plotu na odstránenie zeleného porastu z betónového plotu, lebo by to mohlo prispieť k zlepšeniu rozhľadu, resp. ešte upraviť oblúk napojenia Záhradníckej na Morušovú na strane cyklocesty.

R. Hatos: Pred ZŠ M. Corvína namontovať pred priechodom pre chodcov bariéry na okraj chodníky aspoň v dĺžke 5-10m, aby sa zabránilo zastaveniu motorových vozidiel pred priechodom pre chodcov, nakoľko niektorí vodiči nerešpektujú zo zákona vyplývajúci zákaz.

Zapísal: Ing. Tóth László

Predseda: Ing. arch. Tomáš Jávorka